ཅེས་སྨྲས་བསམ་བློ་དྲུག་གསུམ།།བཅོ་བརྒྱད་བཏང་བའི་མཐའ་ལ།།བུ་ཁྲིད་མཛེས་པའི་ལངས་འཚོར།།བརྗིད་པའི་བླ་ཆས་གཡོགས་ཏེ།།གཙང་གི་རྗེ་བཙུན་མ་ཞེས།།སྙན་པའི་མིང་ཞིག་གསོལ་ཏེ།།ཉི་མོ་བཅོས་མའི་གུས་གུས།།མཚན་མོ་མ་བཅོས་ཟློས་གར།།འཁྲབས་ཀྱིན་འབྲོང་རྩེའི་ཕྱོགས་ལ།།དལ་དལ་ངང་ནས་བསྐྱོད་སྐབས།།རྒྱག་ཚལ་གདོང་ཞེས་གྲགས་པའི།།ས་དེར་སླེབས་པའི་སྐབས་སུ།།ཉམས་ཆུང་བྱིའུ་རྒན་གཞོན།།གདུག་ཅན་ཁྲ་རྒན་ཞིག་གིས།།སྡེར་མོའི་རལ་གྲིས་རྣུན་ཏེ།།བྱ་སྤུ་ཁ་བ་བབས་བབས།ཁྲག་དམར་ཆུ་བོ་བཞུར་བཞུར།།ཡ་ང་མཐོང་དེས་སྐྱོ་བའི།།གཙང་མཆོག་བུ་ཁྲིད་ངག་ནས།།